钦定古今图书集成/明伦汇编/氏族典/第243卷 > 张洞
## 钦定古今图书集成/明伦汇编/氏族典/第243卷 > 张洞

按《宋史张洞传》：“洞字仲通，开封祥符人。父惟简，太常
少卿。洞为人长大，眉目如画，遇事慷慨有为。时赵元
昊叛扰边，仁宗思闻中外之谋，洞以布衣求上方略，
召试舍人院，擢试将作监主簿。寻举进士中第，调连
水判官，遭亲丧去。再调颍州推官，知州欧阳修甚重
之。晏殊知永兴军，奏管勾机宜文字。殊留守西京，复”
奏“知司录高若讷，吴育荐其文学。充秘阁校理、判祠
部、知太常礼院，转博士，判登闻鼓院，出知棣州，转尚
书祠部员外郎。”英宗即位，出为江西转运使，移淮南
转运使，转工部郎中，未几卒。